**YHR Portaan koulu**

**Aika: 10.10.2018 klo 8.00**

**Paikka: Portaan koulu**

**Läsnä: Susanna Peltonen, Kaija Rämö, Mari Hokka, Viivi Ruotanen, Anna-Leea Lind, Kirsi Kauranen, Meeri Salo, Mia Junnila, Maria Malmnäs, Jaana Kähkönen**

**1. Opiskeluhuollon laatu Mari Hokka**

Mari Hokka suoritti Mari Haapaselta toimeksisaaneena opiskeluhuollon laatua koskevan kyselyn läsnäolijoille.

**2. Turvallisuuskävely**

Aluksi todettiin, että tekstiilityön luokasta puuttuu seinältä kartta poistumisteistä. Kartta laitetaan seinälle pikaisesti turvallisuussuunnitelman päivityksen yhteydessä.

Turvallisuuskävelyä ennen osallistetaan oppilaat seuraavasti: Oppilaskunnan hallitus pohtii kyselylomakkeen avulla koulun turvallisuusasioita. Kaikki oppilaat kirjaavat paperille koulun ja pihan turvallisia ja turvattomia paikkoja. Näiden kyselyjen perusteella henkilökunta suunnittelee turvallisuuskävelyn. Oppilaiden ja henkilökunnan ajatuksia turvallisuudesta käsitellään seuraavassa YHR-kokouksessa.

Kokouksessa esitettiin myös, että valvontaa kiipeilytelineen lähellä tulee tehostaa.

**3. Sisälle suojautuminen**

Koulussa ei aiemmin ole pidetty sisällesuojautumisharjoitusta. Tällainen on nyt suunnitteilla viikolla 43. Yhdessä pohdittiin, miten suojautuminen käytännössä hoidetaan: Aikuiset lähettävät koululaiset sisätiloihin ja omaan luokkaan, omalle paikalle. Ovet laitetaan lukkoon sekä ikkunat ja kaihtimet kiinni.

Jaana Kähkönen tiedottaa Wilmassa suoritettavastaharjoituksesta.

**4. Oppilaan ja huoltajan vastuu koulutyöstä**

Keskusteltiin yhdessä siitä, mitä koulu voi tehdä , jos oppilaalta säännöllisesti unohtuu joko läksyjenteko tai opiskeluvälineet.

Todettiin, että asiaan täytyy puuttua jo aikaisessa vaiheessa, mutta keinot auttaa asiaa eivät ehkä ole kovin tehokkaita.

Seuraavia ehdotuksia esitettiin:

- Oppilas tulee joka aamu kouluun tekemään läksyt ja kirjat säilytetään koulussa.

- tehtäviä tehdään välitunneilla ohjaajan kanssa tai koulupäivän jälkeen

**5. Palaveriaikoja**

Sovittiin tulevia oppilashuoltopalavereiden aikoja.

**6. Muuta**

Tällä kertaa ei osallistujissa ollut oppilaitten edustusta, jatkossa – aiheesta riippuen- oppilaskunta esittää kaksi edustajaa kokoukseen.

Todettiin, että myös huoltajien edustus olisi tarpeellista; tähän mennessä ei kuitenkaan ole löytynyt huoltajia, jtka olisivat päässeet paikalle.

Tammelassa 21.10.2018 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jaana Kähkönen